กระทรวงวัฒนธรรม ประสานเครือข่ายวัฒนธรรมและชุมชนคุณธรรมกว่า 20,000 แห่งทั่วประเทศ เฝ้าระวังป้องกันเชื้อไวรัสโควิด-19 เน้นสื่อสารให้ข้อมูลถูกต้อง
กระทรวงวัฒนธรรม ประสานเครือข่ายวัฒนธรรมและชุมชนคุณธรรมกว่า 20,000 แห่งทั่วประเทศ เฝ้าระวังป้องกันเชื้อไวรัสโควิด-19 เน้นสื่อสารให้ข้อมูลถูกต้องนายกฤษศญพงษ์ ศิริ ปลัดกระทรวงวัฒนธรรม กล่าวว่า จัดมาตรการเฝ้าระวังป้องกันและควบคุมโรคไวรัส COVID-19 ทุกหน่วยงานในสังกัดและช่วยเผยแพร่ความรู้การป้องกันในสถานที่ราชการและสถานที่ที่ให้บริการประชาชน พร้อมขอความร่วมมือเครือข่ายทางวัฒนธรรมที่ทำงานใกล้ชิดประชาชนช่วยกันรณรงค์ในหมู่ประชาชน เรื่องการล้างมือเพื่อป้องกันโรค การทำความสะอาดของพื้นผิวสัมผัสในที่สาธารณะ สวมใส่หน้ากากอนามัย ตลอดจนนำข่าวสารที่ถูกต้องจากกรมควบคุมโรคสร้างความเข้าใจแก่ประชาชนเฝ้าระวังป้องกันและควบคุมโรคเผยแพร่ผ่านเครือข่ายทั้งชุมชนคุณธรรมน้อมนำหลักปรัชญาของเศรษฐกิจพอเพียงขับเคลื่อนด้วยพลัง บวร บ้าน วัด โรงเรียนกว่า 2 หมื่นชุมชนทั่วประเทศ  ให้คำแนะนำการป้องกันสำหรับผู้เดินทางไป-กลับจากพื้นที่เสี่ยงปฎิบัติตามมาตรการต่างๆ ของกระทรวงสาธารณสุขและสื่อสารให้ข้อมูล ช่วยกันลดความตระหนกของประชาชน อีกทั้งยังมีกลุ่มจิตอาสาเราทำความดีด้วยหัวใจ ร่วมกันทำความสะอาดพื้นที่ส่วนรวมทุกวันศุกร์ จัดโครงการสาธิตการทำหน้ากากอนามัยป้องกันโรคติดต่ออุบัติใหม่ โดยพยาบาลวิชาชีพเป็นผู้ให้ความรู้การป้องกันโรคติดต่ออุบัติใหม่และมีวิทยากรมาสาธิตการทำหน้ากากอนามัยโดยมุ่งหวังให้ผู้เข้าร่วมโครงการได้ทราบถึงอาการของโรค สามารถป้องกันและลดการแพร่กระจายเชื้อ เพื่อให้ผู้ร่วมโครงการสามารถนำความรู้ทำหน้ากากอนามัยด้วยตนเองและนำไปถ่ายทอดสู่ผู้อื่นได้